РЕПУБЛИКА БЪЛГАРИЯ

Министерство на земеделието

****ОБЛАСТНА ДИРЕКЦИЯ "ЗЕМЕДЕЛИЕ "-гр. ВИДИН**

3700 ВИДИН, ул. “Рибарска” №12, ет.2, тел: 094/601 488,факс:094/601 489, e-mail:odzg\_vidin@mzh.government.bg

**ИНФОРМАЦИЯ**

**ЗА УПРАЖНЯВАНЕ НА ПРАВОТО НА ДОСТЪП ДО ОБЩЕСТВЕНА ИНФОРМАЦИЯ В ОБЛАСТНА ДИРЕКЦИЯ“ЗЕМЕДЕЛИЕ“-ВИДИН**

Достъпът до обществена информация се предоставя по ред, предвиден в закона за достъп до информация и съгласно Вътрешните правила на ОД“Земеделие“-Видин.

**ПОДАВАНЕ НА ЗАЯВЛЕНИЕ ЗА ДОСТЪП ДО ОБЩЕСТВЕНА ИНФОРМАЦИЯ**

 Заявление за достъп до обществена информация може да подадете по един от следните начини:

* в деловодството на ОД“Земеделие“-Видин-гр.Видин, ул.“Рибарска“ №12, ет.2
* в общинска служба по земеделие, намираща се на територията на община от област Видин
* по електронен път на e\_mail: **odzg\_vidin@mzh.government.bg**
* чрез Платформата за достъп до обществена информация /поддържана от администрацията на Министерски съвет/

 Образец на заявлението за достъп до обществена информация може да получите от деловодството на Областна дирекция“Земеделие“-Видин или от интернет страницата на дирекцията в секция „Достъп до обществена информация“

 Заявленията за достъп до обществена информация подлежат задължително на регистрация по реда, определен във Вътрешните правила за достъп до обществена информация в Областна дирекция“Земеделие“-Видин.

**СЪДЪРЖАНИЕ НА ЗАЯВЛЕНИЕТО ЗА ДОСТЪП ДО ОБЩЕСТВЕНА ИНФОРМАЦИЯ**

 Заявлението за достъп до обществена информация трябва да съдържа следните задължителни реквизити:

 1.Трите имена, адрес за кореспонденция, телефон и ел.адрес на заявителя

 2.Описание на исканата информация

 3.Предпочитана форма за предоставяне на достъп до исканата информация

**СРОКОВЕ ЗА РАЗГЛЕЖДАНЕ НА ЗАЯВЛЕНИЕТО**

 Заявлението за достъп до обществена информация се разглежда в най-кратки срокове, но не по-късно от 14 дни от регистрацията му.

 Когато не е ясно каква точно информация се иска или заявлението е формулирано много общо заявителят се уведомява, че има право да уточни предмета на исканата обществена информация в срок до 30 дни. Ако заявителят не изпрати в посочения срок уточнение, заявлението се оставя без разглеждане.

 Когато исканата информация е в голямо количество и е необходимо допълнително време за нейната подготовка, срока може да бъде удължен, но с не повече от 10 дни.

 Когато ОД“Земеделие“ не разполага с исканата информация, но има данни за нейното местонахождение срока може да бъде удължен, но с не повече от 14-дни от датата на получаване на заявлението.

 Когато исканата обществена информация се отнася до трето лице и е необходимо неговото съгласие, срокът за разглеждане на заявлението може да се удължи, но с не повече от 14 дни.

 Ако исканата обществена информация не се намира в ОД“Земеделие“ и няма данни за нейното местонахождение, в 14 дневен срок от постъпване на заявлението, заявителят се уведомява писмено.

**РЕШЕНИЕ ЗА ПРЕДОСТАВЯНЕ НА ДОСТЪП ДО ИСКАНАТА ОБЩЕСТВЕНА ИНФОРМАЦИЯ И ПОЛУЧАВАНЕ НА СЪЩАТА**

 Директорът на ОД“Земеделие“-Видин издава решение за предоставяне на достъп до обществена информация. Решението, с което се произнася съдържа задължителните реквизити по чл.34, ал.1 от ЗДОИ. Същото се връчва на заявителя срещу подпис или се изпраща по пощата с обратна разписка, или се изпраща по електронен път, когато заявителят и поискал информацията да му бъде предоставена по електронен път и е посочил адрес на електронна поща.

**ВАЖНО Е ДА ЗНАЕТЕ**, че ако не се явите в определения за достъп срок или ако не заплатите определените разходи, това се счита за отказ от предоставения Ви достъп до исканата обществена информация.

 За да бъде предоставен достъп до обществена информация се заплащат разходите по нормативи, определени със заповед №ЗМФ-1472/29.11.2011г. на министъра на финансите.

**ОТКАЗ ЗА ПРЕДОСТАВЯНЕ НА ДОСТЪП ДО ИСКАНАТА ОБЩЕСТВЕНА ИНФОРМАЦИЯ**

 Отказ се прави когато:

1.Когато се касае за класифицирана информация или за друга защитена тайна.

2.Когато достъпът засяга интересите на трето лица и то изрично е отказало предоставяне на исканата обществена информация.

3. Когато исканата обществена информация е предоставена на заявителя през последните 6 месеца.

 В решението за отказ за предоставяне на достъп до обществена информация се посочва правното и фактическо основание за отказ по ЗДОИ, датата на приемане на решението и редът за неговото обжалване. Решението се връчва на заявителя срещу подпис или се изпраща по пощата с обратна разписка.

Решенията за предоставяне на достъп до обществена информация или за отказ се обжалват пред Административен съд-Видин по реда на АПК.